Filmen fikk svært god mottagelse i Cannes, og både utenlandske og norske filmkritikere var svært begeistret etter visningen. Anmelderen i det toneangivende filmmagasinet kalte den en «elegant, finkornet karakterstudie». Da filmanmelderen Peter Bradshaw i den engelske avisen The Guardian skulle oppsummere Cannes-festivalen dagen før pristildelingene for 2021 skulle kunngjøres, var det norske bidraget et av høydepunktene han trakk frem:Bradshaw spådde i samme artikkel at Triers film ville vinne Juryens spesialpris i hovedkonkurransen den påfølgende dagen. I sin filmanmeldelse etter premieren i Cannes den 9. juli 2021 kalte Bradshaw filmen for «an instant classic» («en umiddelbar klassiker»), og mente den var en av de beste filmene i hovedkonkurransen det året. Om hovedrolleinnehaveren Renate Reinsve erklærte han «A star is born.» («En stjerne er født»).